ໃນໄລຍະຈະມາເຖິງ, ອາເມລິກາຈະສືບຕໍ່ຍູ້ແຮງການຮ່ວມມື ກັບອາຊຽນຜ່ານການສ້າງແຜນໂຄງການດຳເນີນງານ ອາຊຽນ - ອາເມລິກາໄລຍະ 2021 – 2025, ໂຄງການຄູ່ຮ່ຮວມມືກ່ຽວກັບການຫັນການຮ່ວມມືພາກພື້ນ (PROSPECT) ໃນການໜູນຊ່ວຍຍົກສູງບົດບາດ ແລະ ສ້າງປະຊາຄົມອາຊຽນໃຫ້ດີທີ່ສຸດ … ອາເມລິກາ ຢັ້ງຢືນວ່າ ຈະສືບຕໍ່ສະໜັບສະໜູນບັນດາຄວາມມານະພະຍາຍາມ ແລະ ບົດບາດຂອງ ອາຊຽນ ໃນການເຈລະຈາກົດແຫ່ງການປະພຶດຂອງບັນດາຝ່າຍຢູ່ທະເລຕາເວັນອອກ(COC) ກັບ ຈີນ, ກໍ່ຄືຮັບປະກັນຄວາມໝັ້ນຄົງ, ຄວາມປອດໄພໃນການເດີນເຮືອ, ແກ້ໄຂບັນດາການຂັດແຍ່ງໂດຍສັນຕິວິທີບົນພື້ນຖານກົດໝາຍສາກົນ, ໃນນັ້ນມີ ສົນທິສັນຍາ ສປຊ ກ່ຽວກັບກົດໝາຍວ່າດ້ວຍທະເລ ປີ1982.
ບັນດາຜູ້ແທນຖ່າຍຮູບລວມໝູ່ຢູ່ກອງປະຊຸມ JCC (ພາບ: TTXVN)
ທ່ານນາງ Melisa Brown, ຜູ້ຕາງໜ້າຄະນະປະຕິບັດງານ ອາເມລິກາ ປະຈຳອາຊຽນ, ໄດ້ຕີລາຄາສູງຫົວຂໍ້ “ອາຊຽນສະໜິດຕິດພັນ ແລະ ເປັນເຈົ້າການຮັບມື” ແລະ ບັນດາບຸລິມະສິດໃນປີ ປະທານ ອາຊຽນ 2020 ຂອງ ຫວຽດນາມ. ທ່ານນາງ Melisa Brown ຢັ້ງຢືນວ່າ ອາເມລິກາຈະຕັ້ງໜ້າໜູນຊ່ວຍ ຫວຽດນາມ ໃນບົດບາດເປັນປະທານ ແລະ ກຳນົດທິດບັນດາໂຄງການຮ່ວມມື ອາຊຽນ - ອາເມລິກາ ເພື່ອແນໃສ່ ໜູນຊ່ວຍບັນດາບຸລິມະສິດດັ່ງກ່າວ, ເປັນຕົ້ນແມ່ນການພັດທະນາແຫຼ່ງຊັບພະຍາກອນມະນຸດ, ການຮ່ວມມືເສດຖະກິດດີຈີຕອນ, ພັດທະນາແບບຍືນຍົງ.
(ແຫຼ່ງຂໍ້ມູນ: VOV WORLD)